Publication: Magyar Közlöny
Issue: MK-2011-4 (Year: 2011, Number: 4)
Era: contemporary
Section: 12. melléklet a 6/2011. (I. 14.) VM rendelethez
Paragraph Index: 612

2. A levegõterheltségi szint mértékének grafikus ábrázolása 2.1. A numerikus matematikai-statisztikai adatfeldolgozás kiegészítõi a grafikus adatmegjelenítések. 2.2. Gyakoriság-eloszlás: adott idõszak mérési eredményeit – a várható értéktartományok figyelembevételével – egyenlõ koncentráció-intervallumokba kell sorolni, és összegezve kell megállapítani a rekeszekbe jutó egyes adatok (darab)számát. A kis koncentrációktól indulva az összes mérési adatot kell besorolni, majd az eredményt grafikusan is fel kell dolgozni. Az abszcisszán a légszennyezõanyag koncentrációit, az ordinátán a gyakorisági értéket kell feltüntetni. 2.3. Lineáris regresszió (számítás és grafikus ábrázolás): a levegõterheltségi szint hosszabb távú alakulásának meghatározásához használt módszer a lineáris regresszió. Az adatfeldolgozás során az egyik változó a vizsgálatok idõsora, azaz idõtartama, a másik pedig a levegõterheltségi szintre vonatkozó adat. A regressziós függvényhez legjobban illeszkedõ egyenest a módszer a legkisebb négyzetek módszerével számítja. Ez a módszer a települések több éves adatsorainak összehasonlítására alkalmas.

Source: https://magyarkozlony.hu/hivatalos-lapok/b01a4a3521ee82e58aafbccde474f8b773fd6cea/dokumentumok/eb2ca2cf85f2fec91024a65e26bccba5aea38d4c/letoltes